Brodnianka (prírodná rezervácia)

Brodnianka je prírodná rezervácia v správe štátnej ochrany prírody Malá Fatra. Nachádza sa v katastrálnom území obce Snežnica a mesta Žilina v okrese Kysucké Nové Mesto a okrese Žilina v Žilinskom kraji. Územie bolo vyhlásené v roku 1972 na 25.94 ha s ochranným pásmom 33,3 ha. Na území rezervácie platí 5. stupeň ochrany. Predmetom ochrany je: Územie tvorené svetlými a tmavými vápencami, miestami vápnitými bridlicami. Z porastov tu prevládajú bučiny, na severných svahoch s výskytom smreka a jedle, na sutinách s javormi, brestom horským a jaseňom. Na južnej expozícii sa vyskytuje hrab s ojedinelým dubom zimným. Referencie Iné projekty Commons ponúka multimediálne súbory na tému Brodnianka (prírodná rezervácia) Externé odkazy Brodnianka v Zozname osobitne chránených častí prírody SR Chránené územia, Štátna ochrana prírody Slovenskej republiky Zdroj Tento článok je čiastočný alebo úplný preklad článku Brodnianka na českej Wikipédii.